कताब दी बिक्री थमां होने आह्‌ली आय अंतिम मुगल बादशाह बहादुर शाह जफर दी पड़पौत्र वधू सुलताना बेगम दी आर्थिक स्थिति उप्पर खर्च कीती जाग। वरिष्ठ पत्रकार शिवनाथ झा ते नीना झा पास्सेआ संपादित इस कताब ‘प्राइमिनिस्टर्स आफ इंडिया भारत भाग्य विधाता’ च देश दे पैह्‌ले प्रधानमंत्री पंडित जवाहर लाल नेहरू थमां लेइयै मजूदा प्रधानमंत्री मनमोहन सिंह दे कम्मकाज ते उपलब्धियें दा ब्यौरा ऐ। एह्‌दे अलावा एह्‌दे च प्रधानमंत्रियें दे समक्ष आई समस्याएं ते चुनैतियें दा बी उल्लेख ऐ। एह्‌दे च इनें प्रधानमंत्रियें दे विवादास्पद फैसलें दी बी चर्चा ऐ। एह्‌दे च इस गल्ल दा बी जिकर ऐ, जे कियां उनें अपनी सरकारें गी बचाया।